Mária Miadoková

Snívaj pre seba

Banská Bystrica 2014

Ukážka z elektronickej knihy

formát EPUB

Copyright © Mária Miadoková

ISBN 978-80-971692-7-5

© MÁRIA MIADOKOVÁ

SNÍVAJ PRE SEBA

6. zbierka básní v počte 140

Jazyková úprava: Eva BENČÍKOVÁ

Ilustrácie: Mária MIADOKOVÁ – robené počítačom

Technická redaktorka: Iveta ADAMCOVÁ

Elena PÚCHYOVÁ

Vydavateľstvo: DALI-BB, s. r. o. Banská Bystrica

www.daliprint.sk

Prvé vydanie: rok 2014

Tvorba do 22. 12. 2009

Banská Bystrica

E-kniha

ISBN 978-80-8141-057-4

Š i e s t u zbierku básní zo srdca venujem

Mgr. Eve BENČÍKOVEJ,

ktorej priateľstvo mi bolo veľkým darom.

Poďakovanie patrí aj všetkým ľuďom, čo pri mne stoja a hovoria: Tá má výdrž. Občas je to tak, je to dané, človek nemôže s tým nič robiť, len jednoducho pomaly písať, hľadať aktivity ako aj záľuby, ktoré nechávajú za sebou dobré pocity z vhodne najdenných činností, keď už hora je ďaleko, hríby sa skrývajú, sila sa oblieka do akéhosi panciera a necháva k dispozícii len slabú vôľu, ktorá je celkom dobrý spoločník na krátenie dlhých nocí.

Ďakujem tým čitateľom, ktorí si našli čas, čerpajú silu a pohodu z mojich básní, o svoje názory sa ochotne podelia, či už prostredníctvom telefonátu, alebo napísaným slovom. Mám

z  toho úprimnú radosť, ktorá ma vzpruží a núti pokračovať v písaní ďalej. Tak píšem...

SNÍVAJ PRE SEBA, lásku daj,

pozbieraj úspech, nevzdychaj,

nájdi si chvíľku, čo bude tvoja

vnesie do duše kúzlo pokoja,

prenes sny, túžby, svoje chcenie,

do modrých výšin v diaľky nebies.

Želaj si, čo chceš, dobrom vítaj deň,

začne sa dariť uzrieš aj svoj sen.

Len si ver, to je záruka v seba,

že poznáš pokoj, čo núka neha...

S LÁSKOU A SNAMI

Poďme sa dnes trochu s láskou

porozprávať pri čaji,

uvoľniť sa, zbierať múdrosť.

Snáď sa zámer vydarí.

Pridajme k nej štipku snenia,

korenie a sladký med,

otvárajme vízie,

vychutnajme tento svet...

PRVÉ LÁSKY

Prvé lásky, prvé bozky,

sklamania, aj možné trosky.

Vždy sú v smere pohybu,

ten nás vedie z úkrytu.

Svoju bolesť neschováme,

v tichu často zavzlykáme.

Smútime a čakáme,

aj zázraky hľadáme...

VŠETCI

Všetci lásku hľadáme,

dosť často ju strácame.

Je nám daná nespútaná,

odhodlaná, vytrvalá

veľkým treskom

sprevádzaná.

Zbadáš ju, ej, tvoja je,

už sústavne bubnuje...

Plesk...

AK MÁŠ

Ak máš v srdci lásky dosť,

vieš aj odpúšťať,

ak v tom vidíš povinnosť,

snaž sa rozmýšľať,

že čo sa to s dušou deje,

keď čert v kúte zlobu seje!

Seje, seje, rozsieva –

drzo sa ti vyškiera...

Ha...

LÁSKA JE VRAJ CHOROBA

Láska je vraj choroba,

ktorá hlavu zamotá.

Ale, čo už – krúti sa,

tanec je jej noblesa.

Skúsený to večný hosť,

v hneve hádže duši kosť!

Lenže to my z nej robíme,

keď si zlobu pripustíme,

ak hromžíme bez príčiny

zhľadúvame rôzne viny.

Láska má len dobré cnosti,

ponúka ich do sýtosti.

Len ich brať a neváhať,

iným v dobrom rozdávať..

AJ LÁSKU SI MALA

Aj lásku si mala

bola z nej len dráma.

Opona keď spadla,

krása na nej zvädla.

Ostala otázka –

aká bola láska?

Divadlo...

NA JAZYKU

Na jazyku slovo láska

obraciaš,

niekedy sa chrbtom k nemu

otáčaš,

môžeš robiť v danej chvíli

čo len chceš,

čo ťa čaká,

tomu veru neujdeš.

Tak je to!

MÔŽEŠ

Môžeš sa, ak chceš,

za víno skryť.

Láska je vždy taká,

aká má byť.

Keď ľúbi, ľúbi –

keď túži, túži –

keď trápi, trápi –

keď súži, súži.

Ale je tvoja,

v srdci schovaná,

krátka, či večná,

dlho čakaná...

Je tvoja...

SVEDECTVO

Svedectvo stratených tôní

skrýva sa v láske,

čo v duši tróni,

tá je tam stále,

len ju neschovaj,

má veľa podôb,

môže byť aj raj...

Tak ju pohľadaj...

HMLOVINA

Hmlovina a zrazu svetlo

sa na teba usmialo,

aby láske na zemi

hold ku šťastiu pridalo.

Tak ho vezmi, užívaj!

Láska je dar – nesnívaj!

Ber...

SILA LÁSKY

Sila lásky v živote

má nesmiernu moc.

Vie prekročiť hory,

sen dať pre radosť.

Vlastní všetky city

v duši schované,

vždy sú jedinečné,

úctou pretkané.

Spoznávaj a úroč,

sú tu pre teba!

život je nádhera

a nie paveda.

Vždy máš svoje právo

poznávať a žiť,

s láskou je to krásne,

skús sa poučiť.

Skús...

Koniec ukážky

ISBN 978-80-971692-7-5

Vytvorenie elektronickej verzie Dibuk, s. r. o., 2014

Vytvorené prostredníctvom Publico.sk

Table of Contents

Titulná strana

S LÁSKOU A SNAMI

PRVÉ LÁSKY

VŠETCI

AK MÁŠ

LÁSKA JE VRAJ CHOROBA

AJ LÁSKU SI MALA

NA JAZYKU

MÔŽEŠ

SVEDECTVO

HMLOVINA

SILA LÁSKY

Tiráž